Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Euroopan unionista ilmaistiin suuttumusta Israelia kohtaan, -
kun Israelin armeija tuhosi palestiinalaisen koulun, -
joka oli rakennettu eurooppalaisilla varoilla.
Israelin viranomaisten mukaan rakennus oli pystytetty laittomasti -
ja todettiin vaaralliseksi kaikkien siellä vierailevien turvallisuudelle.
Koulurakennus sijaitsi Gush Etzionin alueella, -
pienessä Jubbet Adh-Dinin palestiina- laiskylässä lähellä Betlehemiä, -
ja oli siis Oslo 2 sopimuksen mukaisesti niin sanotulla C-alueella, -
jonne rakentamien oli Israelin viranomaisten antaman luvan varaista.
Lupaa rakentamiselle ei ollut myönnetty, -
joten Euroopan unioni rakennutti koulun omin luvin -
ja rahoitti siten laittomasti alueelle rakentamista.
Israel on usein vedonnut rakennuslupien puuttumiseen, -
jota palestiinalaisten ja ihmisoikeusjärjestöjen mukaan -
on lähes mahdotonta saada. Siksi Israelin armeija -
joutuu tuhoamaan palestiinalaisia rakenteita Länsirannalla.
EU on kahden viime vuosikymmenen aikana rahoittanut -
useiden satojen vastaavan tyyppisten, ja myös asuntojen rakentamista -
humanitaarisena toimenpiteenä auttaakseen palestiinalaisia.
Näin siitä huolimatta, että rakennus- luvat ovat niiden osalta puuttuneet.
Israelissa nähdään unionin toimenpiteet -
pyrkimyksenä vallata maaperää tulevalle Palestiinan valtiolle, -
siksi siellä myös ihmetellään unionin toimenpiteitä, -
sillä Oslo 2 sopimuksessa, jonka myös EU hyväksyi, -
mainittu C-alue kuuluu Israelin hallintaan siihen saakka, -
kunnes palestiinalaisten kanssa yhdessä toisin sovitaan.
Israelilaisessa vankilassa elinkautista tuomiota suorittamassa ollut -
korkea-arvoinen palestiinalaisterroristi Khader Adnan -
menehtyi lähes kolme kuukautta kestäneen nälkälakon seurauksena.
Sen johdosta yli 100 rakettia ammuttiin Israeliin Gazasta käsin -
vain vajaan vuorokauden aikana.
Israelin armeija iski 16 eri kohteeseen Hamasin alueella Gazassa -
vastauksena näin raketteihin.
Joidenkin mielestä vastaiskut eivät olleet kuitenkaan riittäviä.
Maan äärioikeistopoliitikot vaativat hallitukselta -
huomattavasti järeämpiä toimenpiteitä, joita ei kuitenkaan toteutettu.
Itamar Ben Qvirin johtama Otzma Jehudit puolue -
boikotoikin hallituksen äänestystä ja uhkasi lopulta erota hallituksesta, -
jos Hamasin toimiin ei vastata vielä voimakkaammin.
Toimenpide merkitsi Otzma Jehuditin ja Likudin välisessä koalitiossa -
yhä lisääntyvää näkemyseroa ja jännitettä.
Tilanne alkoi huonontua, kun puolueen puheenjohtaja -
Itamar Ben-Gvir vaati saada osallistua pääministerin kutsumaan -
turvallisuustilanteen arviointiin raketti-iskujen jälkeen, -
mutta häntä ei kutsuttu tilaisuuteen.
Otzma Yehudit ilmoitti välittömästi, ettei se tule mukaan -
seuraavaan Knessetin äänestykseen, -
vaan pitää sen sijaan erityisen ryhmittymäkokouksen Sderotissa, -
Gazan rajan läheisyydessä, mainiten armeijan heikot vasta-iskut.
Likud vastasi lausunnossaan muutamaa tuntia myöhemmin, -
että pääministeri, puolustusministeri, armeija ja turvallisuusvirastot -
hallitsevat Israelin kohtaamia arkaluonteisia ja monimutkaisia -
turvallisuuteen liittyviä tapahtumia.
"Pääministeri päättää, kuka on merkityksellinen millekin keskustelulle.
Jos tämä ei ole Ben-Gvirin mielestä hyväksyttävää, -
hänen ei tarvitse jäädä hallitukseen."
Likud halusi näin näpäyttää Ben Qviriä, -
joka on sentään maan Kansallinen turvallisuusministeri.
Valtiovarainministeri Bezalel Smotrich yritti tasoittaa jännitteitä -
pääministeri Benjamin Netanjahun ja Itamar Ben Gvirin välillä toteamalla, -
että jos hallitus kaatuu, se on suuri palkinto terroristeille.
Lopulta sopu saavutettiin ja Ben Qvir palasi ruotuun.
Pitkäperjantaina terrori-iskussa kuolleiden kolmen naisen, -
äidin ja hänen kahden tyttärensä surmanneet terroristit saatiin kiinni.
Kyseessä oli kaksi Hamasiin kuuluvaa terroristia, -
jotka jäljitettiin viikko sitten Nablus Casbahissa sijaitsevaan taloon.
Siellä syntyneessä tulitaistelussa he saivat surmansa -
yhdessä kolmannen rikoskumppaninsa kanssa.
Operaation suorittivat naisiksi naamioituneet peitejoukot, -
joilla oli apunaan etsintään koulutettu koira sekä UAV-lennokki, eli drooni.
Näin miljoona Yhdysvaltojen dollaria verityöstä palkkioksi saaneet terroristi
eivät ehtineet juurikaan nauttia tapporahoistaan.
Armeijan tiedottaja totesi, että tehtävä vaati tarkkaa suunnittelua ja -
koordinointia siksi, että vältyttäisiin mahdollisilta sivullisilta uhreilta.
Näin todella kävikin, silti kahdeksan palestiinalaista loukkaantui, -
mutta yksikään ei vakavasti.
Tiedottajan mukaan nopeus, jolla Israel etsii ja löytää terroristit, -
on avainkysymys. "Joskus etsinnät voivat kestää päiviä ja viikkoja, -
mutta aina me onnistumme, kuten nyt tapahtui verraten nopeasti."
"Länsirannalla ei ole turvasatamakaupunkeja terroristeille.
Ei Jeninissä eikä Nablusissa, ei missään", tiedottaja totesi.
"Kaiken kaikkiaan olemme edelleen erittäin haastavassa jaksossa, -
sillä ammuntahyökkäysten taso on edelleen erittäin korkea."
USA:n ja Israelin jatkuvat lupaukset pysäyttää Iranin ydinase ohjelma, -
näyttävät tänään turhimmilta kuin koskaan, -
sillä Teheran etenee kuin juna kenenkään yrittämättä pysäyttää sitä -
tämän tavoitteen saavuttamiseksi.
JCPOA sopimuksessa suljetuksi määrätty -
Fordowin maanalainen ydinlaitos -
rikastaa jo uraania 87,3 prosenttiin saakka.
Puolustusministeri Yoav Gallant varoitti maan hallitusta todeten: -
"Älkää erehtykö, Iran ei tyydy vain yhteen ydinpommiin."
Iran on hankkinut materiaalia, joka on rikastettu niin korkealle, -
että ne riittävät jo viiteen ydinpommiin.
Kaiken lisäksi Iran ei todellakaan salaile ydinohjelmansa edistymistä.
Vaikka Kansainvälisen atomienergiajärjestön -
IAEA:n tarkastajat väittävät, että Fordowin tuotteen puhtaus on -
enintään 60 prosenttia, he ovat hankkineet myös todisteita -
mainitusta jo lähes 90 prosentin puhtaudesta.
He huomauttavat, että tämä riittää jo -
tekemään tämän uraanin sopivaksi aseluokkaan.
Samalla Iranin hallinto on ilmoittanut olevansa vakuuttunut siitä, -
että nämä Fordowin bunkkerit ovat valloittamattomia -
ja ne on suojattu kaikilta mahdollisilta hyökkäyksiltä.
Iranin ydinenergiakomission päällikkö Mohammed Eslami -
ilmoitti Saghandin keskustassa tällä viikolla pidetyn -
uuden uraanin rikastuslaitoksen vihkiäisissä, -
että vuoden loppuun mennessä perustetaan 10 uutta rikastuslaitosta.
Näiden kaikkien yhteenlaskettu kapasiteetti on riittävä -
50 ydinpommin valmistamiselle.
Pääministeri Benjamin Netanjahu sanoi runsas viikko sitten, -
että Iran voisi kiristää mitä tahansa Yhdysvaltain kaupunkia, -
jos sen annetaan saada itselleen ydinaseita.
Hän puhui tästä Yhdysvaltojen kongressin edustajille -
näiden vieraillessa maan parlamentissa, Knessetissä.
"Se, että Iran pystyy uhkaamaan jokaista Yhdysvaltojen kaupunkia -
ydinkiristyksellä, muuttaa historiaa", hän sanoi.
"Iran on enemmän kuin 50 Pohjois-Koreaa.
Se ei ole vain dynastian kaltainen naapurikiusaaja, -
jollainen hallitsee Pohjois-Koreaa.
Tässä on kysymyksessä uskonnollisideologinen voima, -
joka pitää meitä, Israelia, pienenä saatanana ja näkee teidät, -
Yhdysvallat, suurena saatanana" Netanyahu sanoi valtuuskunnalle, -
jota johti edustajainhuoneen komitean puheenjohtaja Michael Turner.
Pääministeri Netanjahu on painostanut liittolaisiaan, -
erityisesti Yhdysvaltoja, toimimaan Irania vastaan, -
heti palattuaan valtaan joulukuun lopussa.
Sitä ovat helpottaneet Iranin jatkuvasti kasvavat suhteet Venäjään.
Israelin ja lännen liittoutuessa Irania vastaan, -
Teheranin hallinto on pyrkinyt vahvistamaan alueellisia suhteitaan.
Eräänä sen seurauksena Iranin presidentti Ebrahim Raisi tapasi -
Syyrian presidentin Bashar al-Assadin Damaskoksessa viime viikolla.
Kyseessä oli ensimmäinen Iranin valtionpäämiehen vierailu -
Syyrian sisällissodan alkamisen jälkeen yli kymmenen vuotta sitten, -
mikä korosti heidän läheisiä suhteitaan -
samalla kun Syyrian suhteet tähän saakka maata viilentäneiden -
suhteiden arabivaltioihin, ja etenkin Arabiliittoon hiljalleen lämmetessä.
Sekä Iranin että Venäjän sotilaallisella ja taloudellisella tuella -
Assad sai takaisin suurimman osan Syyriasta hallintaansa kapinallisilta, -
joita tukivat alueelliset maat, -
ne jotka nyt etsivät jälleen vuoropuhelua hänen kanssaan.
"Raisi-Assadin tapaamisen pitäisi olla huolestuttava -
koko Lähi-Keski-Idän alueelle ja myös maailmalle", -
Yhdysvaltain ulkoministeriön apulaistiedottaja Vedant Patel sanoi -
toimittajille Washingtonissa viime keskiviikkona.
Asiantuntijat kiistelevät kuitenkin siitä, -
kestäisikö Iranin aseryhmälle kuusi kuukautta vai jopa kaksi vuotta -
suorittaakseen vaikeita räjäytys- ja asennustehtäviä, -
joita ydinaseen aktivoimiseksi tarvitaan.
Osa keskustelusta koskee myös epäselvää tiedustelutietoa siitä, -
kuinka pitkälle Iran oli edennyt valmiin ydinaseen kehittämisessä -
sen jälkeen, kun se lopetti osan näistä toiminnoista kymmenen vuotta sitten.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus haluaa toivottaa kaikille äideille -
oikein siunattua äitienpäivää. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7